चूंकि ओबीसी के अंतर्गत आने वाली जातियों को उतने गहरे व कठोर पूर्वाग्रहों का सामना नहीं करना पड़ता, जितना कि दलितों को, इसलिए वर्गीय दर्जे में परिवर्तन का जाति पर प्रभाव, उनके मामले में अधिक स्पष्ट रूप से परिलक्षित होता है। ओबीसी का अध्ययन कर हम यह सीख सकते हैं कि समकालीन दुनिया में जाति किस तरह से नए स्वरूप में सामने आ रही है और उसमें क्या परिवर्तन हो रहे हैं। एक दूसरे कोण से देखने पर हमें यह स्पष्ट हो जाएगा कि ओबीसी ही वह समूह है जिसके सदस्यों ने जाति व्यवस्था के दोनों पहलुओं का अनुभव किया है। जहां उच्च जातियां उन्हें नीची निगाहों से देखती हैें वहीं वे स्वयं अपने से नीची जातियों के प्रति भेदभाव करते हैं। हम सबको पता है कि तमिलनाडु से लेकर हरियाणा और गुजरात से लेकर असम के कस्बों व गांवों में दलितों का सर्वाधिक उत्पीडऩ करने वाली जातियां, ओबीसी वर्ग की हैं।